ส่วนที่ 1

  -----------------------------------------------------------------------
  การประกอบธุรกิจ

  -----------------------------------------------------------------------

1.  นโยบายและภาพรวมการประกอบธุรกิจ

วิสัยทัศน์ของบริษัท

-   เป็นบริษัทชั้นนำติดอันดับ 1 ใน 5 ของประเทศ
    ในการประกอบธุรกิจการแปรรูปและค้าปลีกถ่านหินที่มีคุณภาพ

-   มองหาโอกาสการลงทุนในธุรกิจใหม่ ซึ่งสามารถสร้างกำไรให้บริษัทในระยะยาว

โครงสร้างบริษัทในกลุ่ม

โครงสร้างของบริษัทฯในกลุ่ม ณ วันที่ 31 ธันวาคม 2556 มีรายละเอียดดังต่อไปนี้

99.99% 100% 100%

ประวัติความเป็นมาบริษัท ไทย แคปปิตอล คอร์ปอเรชั่น จำกัด (มหาชน) (“TCC”)

เดิมชื่อ บริษัท ไทยฮีทเอ็กซ์เช้นจ์ จำกัด (มหาชน) โดยมีธุรกิจเริ่มต้น คือ
การผลิตชิ้นส่วนเครื่องปรับอากาศรถยนต์ทดแทนการนำเข้า และในปี 2551 ที่ประชุมคณะกรรมการ
TCC มีมติอนุมัติให้ยกเลิกสายธุรกิจผลิตชิ้นส่วนเครื่องปรับอากาศ
และให้เริ่มดำเนินธุรกิจค้าถ่านหินเป็นธุรกิจหลักเป็นต้นมา ทั้งนี้
การเปลี่ยนแปลงที่สำคัญในช่วงระยะเวลาที่ผ่านมา 3 ปีย้อนหลัง มีรายละเอียดดังนี้

ปี 2554

-   การเปลี่ยนแปลงกรรมการผู้จัดการ โดยที่ประชุมสามัญผู้ถือหุ้นประจำปี 2554 เมื่อวันที่ 14
    มีนาคม 2554 ได้มีมติอนุมัติแต่งตั้งนายบัณฑิต โชติวรรณพร
    เป็นกรรมการผู้จัดการและกรรมการผู้มีอำนาจลงนาม แทนนายธีระวัฒน์ เนืองนอง
    กรรมการผู้จัดการเดิมที่ลาออกจากตำแหน่งดังกล่าว

-   การแต่งตั้งกรรมการและกรรมการผู้มีอำนาจลงนามเพิ่ม โดยที่ประชุมสามัญผู้ถือหุ้นประจำปี
    2554 เมื่อวันที่ 14 มีนาคม 2554 ได้มีมติอนุมัติแต่งตั้งนายบุญอนันต์ ศรีขาว
    เป็นกรรมการและกรรมการ ผู้มีอำนาจลงนามเพิ่ม

-   บริษัทได้เสนอขายหุ้นสามัญเพิ่มทุนจำนวน 75,982,482 หุ้น มูลค่าที่ตราไว้หุ้นละ 0.5 บาท
    ให้แก่ ผู้ถือหุ้นเดิมของบริษัทตามสัดส่วนจำนวนหุ้นที่ผู้ถือหุ้นแต่ละรายถืออยู่ (Right
    Offering) ในอัตราส่วน 10 หุ้นเดิมต่อ 1 หุ้นเพิ่มทุน ราคาหุ้นละ 1 บาท
    และจะได้รับจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 2 (TCC-W2)
    ในอัตราส่วน 1 หุ้นเพิ่มทุนต่อ 1 หน่วยใบสำคัญแสดงสิทธิ โดยไม่คิดมูลค่าจำนวน
    75,982,482 หน่วย ราคาการใช้สิทธิของใบสำคัญแสดงสิทธิ 1 บาทต่อหุ้น
    โดยมีวัตถุประสงค์เพื่อนำเงินเพิ่มทุนดังกล่าวใช้เป็นเงินทุนหมุนเวียนของบริษัท

-   เดือนเมษายน 2554 บริษัทได้ทำสัญญาจ้างคัดแยกขนาดถ่านหินที่อำเภอนครหลวง จังหวัด
    พระนครศรีอยุธยา

ปี 2555

-   บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 3 (TCC-W3) ในอัตราส่วน
    10 หุ้นเดิมต่อ 1 หน่วยใบสำคัญแสดงสิทธิ โดยไม่คิดมูลค่าจำนวน 92,208,576 หน่วย
    ราคาการใช้สิทธิของใบสำคัญแสดงสิทธิ 1 บาทต่อหุ้น

-   ตามมติการประชุมคณะกรรมการของบริษัทครั้งที่ 1/2555 ลงวันที่ 13 กุมภาพันธ์ 2555
    ได้พิจารณามอบอำนาจให้คณะกรรมการบริหารดำเนินการจัดตั้งบริษัทที่ประเทศจีน โดยใช้ชื่อว่า
    บริษัท กว่างโจว ไท่จือเจีย จือสยุน จำกัด มีสถานะเป็นบริษัทย่อย

ปี 2556

-   บริษัท ไทย แคปปิตอล อินโด ไมนิ่ง จำกัด ซึ่งมีสถานะเป็นบริษัทย่อย
    ได้จดทะเบียนจัดตั้งบริษัทที่ประเทศอินโดนิเซีย เมื่อวันที่ 3 มกราคม 2556
    เพื่อดำเนินธุรกิจด้านการค้าเชื้อเพลิงแข็ง เหลว และก๊าซตลอดจนผลิตภัณฑ์ต่าง ๆ
    ที่เกี่ยวข้องกัน

-   การลาออกของกรรมการผู้จัดการ โดยที่ประชุมคณะกรรมการบริษัทครั้งที่ 4/2556
    เมื่อวันศุกร์ที่ 9 สิงหาคม 2556 ได้มีมติรับทราบการลาออกจากตำแหน่งกรรมการผู้จัดการ
    ของนายบัณฑิต โชติวรรณพร ซึ่งมีผลตั้งแต่วันที่ 16 สิงหาคม 2556

-   บริษัทได้จัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 4 (TCC-W4) ในอัตราส่วน
    3.2 หุ้นเดิมต่อ 1 หน่วยใบสำคัญแสดงสิทธิ โดยไม่คิดมูลค่าจำนวน 369,800,031 หน่วย
    ราคาการใช้สิทธิของใบสำคัญแสดงสิทธิ 1 บาทต่อหุ้น

2. ลักษณะการประกอบธุรกิจ

บริษัท ไทยแคปปิตอล คอร์ปอเรชั่น จำกัด (มหาชน) (“บริษัท”)
ดำเนินธุรกิจการนำเข้าและจัดจำหน่ายถ่านหินบิทูมินัส/ซับบิทูมินัสคุณภาพดี
ให้ค่าพลังงานความร้อนปานกลางถึงความร้อนสูงและมีผลกระทบต่อสิ่งแวดล้อมน้อย
โดยนำเข้าถ่านหินส่วนใหญ่จากแหล่งในประเทศอินโดนีเซีย
ขนส่งโดยเรือเดินทะเลมายังประเทศไทย
และทำการปรับปรุงคุณภาพและขนาดเพื่อให้ได้ถ่านหินที่มีคุณลักษณะเหมาะสมกับระบบการเผาไหม้ของหม้อไอน้ำของลูกค้า
ซึ่งลูกค้าส่วนใหญ่ของบริษัท เป็นโรงงานอุตสาหกรรมกระดาษ อุตสาหกรรมสิ่งทอ
อุตสาหกรรมอาหารและเครื่องดื่ม ในเขตกรุงเทพฯและปริมณฑลรวมถึงจังหวัดใกล้เคียง

ลักษณะของผลิตภัณฑ์

ถ่านหิน

ถ่านหิน (coal) คือหินตะกอนชนิดหนึ่งซึ่งสามารถติดไฟได้ มีส่วนประกอบที่สำคัญคือ
สารประกอบของคาร์บอน ซึ่งจะมีอยู่ประมาณไม่น้อยกว่าร้อยละ 50 โดยน้ำหนักหรือร้อยละ 70
โดยปริมาณ ถ่านหินมีกำเนิดมาจากการเปลี่ยนแปลงตามธรรมชาติของพืชพันธุ์ไม้ต่างๆ
ที่สลายตัวและสะสมอยู่ในลุ่มน้ำหรือแอ่งน้ำต่างๆ นับเป็นเวลาหลายร้อยล้านปี
เมื่อเกิดการเปลี่ยนแปลงของ ผิวโลกเช่น เกิดแผ่นดินไหว ภูเขาไฟระเบิด
หรือมีการทับถมของตะกอนมากขึ้น
ทำให้แหล่งสะสมตัวนั้นได้รับความกดดันและความร้อนที่มีอยู่ภายในโลกเพิ่มขึ้น
ซากพืชเหล่านั้นก็จะเกิดการเปลี่ยนแปลงกลายเป็นถ่านหินชนิดต่างๆ

การกำเนิดถ่านหิน

ถ่านหินเกิดจากซากพืชที่สะสมอยู่ตามแอ่งขนาดใหญ่และภายหลังเกิดการจมตัวของเปลือกโลกและมีตะกอนมาทับถมปิดทับนานหลายล้านปี
จนเกิดการเปลี่ยนแปลงของซากพืชเหล่านั้นเกิดการเปลี่ยนแปลงทางเคมี
กลายเป็นถ่านโดยมีความร้อนใต้เปลือกโลกเข้ามามีส่วนช่วยด้วย  
ถ่านหินเป็นเชื้อเพลิงฟอสซิลซึ่งมีปริมาณสำรองอยู่มาก
โดยแหล่งถ่านหินกระจายอยู่ในประเทศต่างๆทั่วโลก ทำให้ถ่านหินเป็นเชื้อเพลิงที่มีความมั่นคงสูง
ส่งผลให้มีราคาถูกกว่าเชื้อเพลิงชนิดอื่น
สมาคมทดสอบและวัสดุแห่งสหรัฐอเมริกาได้จำแนกถ่านหินเป็น 4 ลำดับชั้น
โดยเรียงจากประเภทที่มีคาร์บอนมากที่สุดไปน้อยที่สุดคือ แอนทราไซต์ บิทูมินัส ซับบิทูมินัส
และลิกไนต์ คุณสมบัติทั่วไปของ ถ่านหินที่อยู่ในลำดับสูงคือจะมีปริมาณคาร์บอนมาก ให้ความร้อนสูง
มีไฮโดรเจนและออกซิเจนอยู่น้อย ในขณะที่ถ่านหินที่อยู่ในลำดับต่ำจะมีปริมาณคาร์บอนน้อย
แต่มีไฮโดรเจนและออกซิเจนมาก ซึ่งแต่ละลำดับชั้นถูกแบ่งย่อยลงไปอีก
ตามคุณสมบัติทางเคมีและค่าความร้อนที่ต่างกันไป
ถ่านหินแต่ละประเภทมีคุณสมบัติที่สำคัญตามตารางด้านล่าง

[]

การใช้ประโยชน์จากถ่านหิน

การใช้ประโยชน์ถ่านหินค่อนข้างแพร่หลายตั้งแต่อดีตหลายร้อยปีจนปัจจุบัน
เนื่องจากมีแหล่งกระจายอยู่ทั่วโลกและมีปริมาณค่อนข้างมาก
การใช้ถ่านหินเป็นที่นิยมกันมากเมื่อหลังการปฏิวัติอุตสาหกรรมในประเทศอังกฤษ
และยิ่งเพิ่มมากขึ้นหลายเท่าตัวเมื่อเกิดวิกฤตราคาน้ำมันในปี พ.ศ. 2516
ทำให้มีการใช้ถ่านหินเป็นเชื้อเพลิงทดแทนน้ำมันมากขึ้น
ทั้งการใช้เป็นเชื้อเพลิงในการผลิตกระแสไฟฟ้าและในอุตสาหกรรมต่างๆ
ถ่านหินนับเป็นชนิดของแหล่งพลังงานที่สำคัญรองลงมาจากน้ำมันปิโตรเลียม และ ก๊าซธรรมชาติ
ประเทศที่มีแหล่งถ่านหินมากจึงนับว่าเป็นประเทศที่มีความมั่นคงในด้านพลังงานสูงมาก เช่น
อินโดนิเซีย รัสเซีย จีน เยอรมัน และ ออสเตรเลีย เป็นต้น

การใช้ประโยชน์ของถ่านหินหลักๆ
จะเป็นการใช้เป็นเชื้อเพลิงสำหรับผลิตกระแสไฟฟ้าและใช้ในอุตสาหกรรมต่าง ๆ เช่น
อุตสาหกรรมเหล็ก ปูนซีเมนต์ ปูนขาว และอุตสาหกรรมอื่น ๆ
ซึ่งจะเป็นเชื้อเพลิงที่มีต้นทุนต่ำกว่าการใช้กระแสไฟฟ้าโดยตรง
โดยทั่วไปจะเป็นการนำมาเป็นเชื้อเพลิงสำหรับงานต่าง ๆ เช่น ในการต้มน้ำ
เพื่อส่งไอน้ำไปปั่นกังหัน (เทอร์ไบน์) เพื่อผลิตไฟฟ้า หรือ ส่งไอน้ำไปใช้ในการอบความร้อน เช่น
การอบยาง และการอบไม้ เป็นต้น
การใช้ถ่านหินเป็นเชื้อเพลิง นอกจากการเผาไหม้โดยตรงแล้ว
ยังสามารถแปรสภาพถ่านหินเป็นเชื้อเพลิงเหลว( Coal liquefaction) หรือ เป็นก๊าซ (Coal
Gasification)
ซึ่งเป็นการใช้ถ่านหินแบบเชื้อเพลิงเชื้อเพลิงสะอาดเพื่อช่วยลดมลภาวะจากการใช้ถ่านหินเป็นเชื้อเพลิงได้อีกทางหนึ่ง
ภายใต้กระบวนการแปรสภาพถ่านหินจะสามารถแยกเอาก๊าซที่มีฤทธิ์เป็นกรดหรือเป็นพิษและสารพลอยได้ต่างๆที่มีอยู่ในถ่านหินนำไปใช้ประโยชน์อื่นได้อีก
เช่น กำมะถันใช้ทำกรดกำมะถันและแร่ยิปซั่ม แอมโมเนียใช้ทำปุ๋ยเพื่อเกษตรกรรม
เถ้าถ่านหินใช้ทำวัสดุก่อสร้าง เป็นต้น  

ขนาดของถ่านหินที่บริษัทจัดจำหน่ายมีทั้งหมด 5 ขนาด ดังนี้

[]

บริษัทย่อย

1. บริษัท ทีโก้ เซลส์ จำกัด (“TCS”)

TCS ดำเนินกิจกรรมทางด้านการตลาดเพื่อจำหน่ายผลิตภัณฑ์เฉพาะภายในประเทศ
โดยซื้อผลิตภัณฑ์ชิ้นส่วนเครื่องปรับอากาศรถยนต์
และเครื่องปรับอากาศอาคารจากบริษัทฯและบริษัทอื่นๆ เพื่อส่งจำหน่ายในตลาดทั่วไป
โดยเฉพาะตลาดในส่วนที่บริษัทฯไม่สามารถเข้าไปแข่งขันหรือกระจายสินค้าได้อย่างทั่วถึง

ทั้งนี้ นับจาก TCC ยกเลิกสายธุรกิจผลิตเครื่องปรับอากาศในปี 2551 TCS
ได้ชะลอและหยุดกิจกรรมทางธุรกิจลง และในส่วนของความผิดปกติของลูกหนี้ ศาลได้พิพากษาให้
TCS ชนะคดีความดังกล่าว ซึ่ง TCS
ได้ติดตามและพบว่าไม่มีทรัพย์สินของลูกหนี้ให้ทำการยึดได้ภายใต้กระบวนการบังคับคดี
และได้แจ้งความประสงค์ต่อเจ้าพนักงานบังคับคดีขอให้ยุติการยึดทรัพย์สินของลูกหนี้แล้ว

2. บริษัท กว่างโจว ไท่จือเจีย จือสยุน จำกัด

บริษัท กว่างโจว ไท่จือเจีย จือสยุน จำกัด ดำเนินธุรกิจเป็นที่ปรึกษาทางถ่านหิน ที่ประเทศจีน
จัดตั้งเมื่อวันที่ 23 พฤษภาคม 2555 ทุนจดทะเบียน 80,000 ดอลล่าร์สหรัฐ (เทียบเท่า 2.49
ล้านบาท) โดย TCC ถือหุ้นในสัดส่วน 100% ของทุนจดทะเบียน

3. บริษัท ไทย แคปปิตอล อินโด ไมนิ่ง จำกัด

บริษัท ไทย แคปปิตอล อินโด ไมนิ่ง จำกัด จดทะเบียนเมื่อวันที่ 3 มกราคม 2556 ทุนจดทะเบียน
1,000,000 ดอลล่าร์สหรัฐ (เทียบเท่า 30.11 ล้านบาท) โดย TCC ถือหุ้นในสัดส่วน 100%
ของทุนจดทะเบียน ดำเนินธุรกิจด้านการค้าเชื้อเพลิงแข็ง เหลว และก๊าซ ตลอดจนผลิตภัณฑ์ต่าง ๆ
ที่เกี่ยวข้อง

โครงสร้างรายได้

  หน่วย : ล้านบาท

  ------------- ---------- --------- ---------- -------- ---------- -------- -------- --------
  ประเภทธุรกิจ    ดำเนินการ   % การถือหุ้น 2554       %        2555       %        2556     %

                โดย        โดย TCC                                                     

  ธุรกิจถ่านหิน                                                                            

  - จำหน่ายถ่านหิน TCC        100.00%   1,194.99   100.0%   1,021.34   100.0%   929.47   100.0%

  รวม                                1,194.99   100.0%   1,021.34   100.0%   929.47   100.0%
  ------------- ---------- --------- ---------- -------- ---------- -------- -------- --------

ภาวะอุตสาหกรรมและการแข่งขัน

เนื่องจากการขยายตัวทางเศรษฐกิจอย่างรวดเร็วของประเทศกำลังพัฒนาหรือที่เรียกว่า
“เศรษฐกิจเกิดใหม่ (emerging economics) ในรอบหลายปีที่ผ่านมา
เช่นประเทศจีนและประเทศอินเดีย
ส่งผลให้ความต้องการในการใช้พลังงานของโลกสูงขึ้นตามไปด้วย
โดยที่ความต้องการพลังงานกว่าครึ่งมาจากประเทศในเอเชีย
ซึ่งถ่านหินนั้นถือได้ว่าเป็นพลังงานทางเลือกที่น่าสนใจเนื่องจากมีราคาค่อนข้างต่ำและใช้งานสะดวกเมื่อเทียบกับพลังงานประเภทอื่นๆ

[]

ที่มาของข้อมูล: www.eia.gov

จากตารางข้างต้น จะเห็นได้ว่าปริมาณการใช้ถ่านหินของโลกเพิ่มขึ้นทุกปี โดยในปี 2556
ปริมาณการใช้ถ่านหินรวมประมาณ 8,327 ล้านตัน เพิ่มขึ้นร้อยละ 4.6 จากปี 2555
โดยประเทศจีนเป็นผู้นำเข้าและอุปโภคถ่านหินมากเป็นอันดับหนึ่งของโลก
มีการคาดการณ์ว่าปริมาณการใช้ถ่านหินของโลกนั้นจะยังคงเพิ่มขึ้นอย่างแต่อัตราการเพิ่มขึ้นนั้นอาจจะชะลอตัวลงด้วยปัจจัยบางประการ
เช่น ความต้องการพลังงานสะอาด (Clean Energy) เพิ่มขึ้น
และการชะลอตัวทางเศรษฐกิจและนโยบายลดการนำเข้าถ่านหินของประเทศจีนซึ่งเป็นผู้อุปโภคถ่านหินรายใหญ่

[]

ที่มาของข้อมูล: www.indexmundi.com

ในแง่ของราคา ในช่วงต้นปี 2555 ราคาถ่านหินมีการปรับตัวขึ้นสูง
ทำให้มีการลงทุนเหมืองถ่านหินทั่วโลกเพิ่มขึ้นและส่งผลให้ธุรกิจถ่านหินโลกประสบปัญหาอุปทานล้นตลาด
ประกอบกับเศรษฐกิจประเทศจีนที่ชะลอตัว ทำให้ราคาถ่านหินปรับลดลงมาอย่างมาก
โดยราคาถ่านหินออสเตรเลีย (Australian Thermal Coal) ปรับลดลงมาอยู่ที่ระดับ 90
ดอลลาร์สหรัฐต่อตัน ในเดือนธันวาคม 2556 จากที่เคยอยู่สูงถึงระดับ 142
ดอลลาร์สหรัฐต่อตันในช่วงต้นปี 2555

[]

ที่มาของข้อมูล: สำนักงานนโยบายและแผนพลังงาน กระทรวงพลังงาน

สำหรับภาวะอุตสาหกรรมถ่านหินในประเทศนั้น ในรอบ 5 ปีที่ผ่านมา
ปริมาณการใช้ถ่านหินเพิ่มขึ้นอย่างต่อเนื่องระหว่างปี 2552 – 2555 แต่ลดลงเล็กน้อยในปี 2556
โดยมีสภาวะการแข่งขันค่อนข้างสูง โดยเฉพาะการแข่งขันทางด้านราคา

ในปี 2556 ปริมาณการใช้ถ่านหินและลิกไนต์รวมประมาณ 35.6 ล้านตัน ลดลงร้อยละ 3.2 จากปี
2555 ซึ่งมีปริมาณการใช้รวมประมาณ 36.8 ล้านตัน การใช้ลิกไนต์ในปี 2556 ประมาณ 18.7
ล้านตัน เพิ่มขึ้นร้อยละ 1.6 จากปี 2555 แบ่งเป็นภาคการผลิตไฟฟ้าของการไฟฟ้าฝ่ายผลิตฯจำนวน
16.9 ล้านตัน และอีก 1.8 ล้านตัน นำไปใช้ในภาคอุตสาหกรรมต่างๆ ได้แก่การผลิดปูนซีเมนต์
กระดาษ และอาหาร ในขณะที่การใช้ถ่านหินในปี 2556 ประมาณ 17 ล้านตัน ลดลงร้อยละ 7.6
จากปี 2555 เป็นการใช้เป็นเชื้อเพลิงในการผลิตไฟฟ้าของผู้ผลิตไฟฟ้าเอกชน (SPPและIPP) 7.8
ล้านตัน ที่เหลืออีกประมาณ 9.2 ล้านตัน เป็นการใช้ในอุตสาหกรรมอื่นๆ

ในด้านการนำเข้า เนื่องจากกำลังการผลิตภายในประเทศที่ไม่เพียงพอต่ออุปสงค์
รวมถึงคุณภาพถ่านหินในประเทศที่ค่อนข้างต่ำเมื่อเทียบกับถ่านหินต่างประเทศ
ทำให้ประเทศไทยจำเป็นต้องนำเข้าถ่านหินจากประเทศต่างๆ เช่น อินโดนีเซีย ออสเตรเลีย
อย่างต่อเนื่อง

[]

ที่มาของข้อมูล: สำนักงานนโยบายและแผนพลังงาน กระทรวงพลังงาน

แนวโน้มการใช้พลังงานในประเทศในปี 2557

สํานักงานคณะกรรมการพัฒนาการเศรษฐกิจและสังคมแห่งชาติ (สศช.)
คาดการณ์ภาวะเศรษฐกิจในปี 2557 ว่าจะมีการขยายตัวร้อยละ 4.0 - 5.0
โดยมีปัจจัยสนับสนุนจากการปรับตัวดีขึ้นของเศรษฐกิจโลกทําให้ภาคการส่งออกฟื้นตัว
และจากการขยายตัวของเศรษฐกิจประเทศคู่ค้าที่สําคัญ เช่น ญี่ปุ่น จีน และอาเซียน
ความต้องการพลังงานเชิงพาณิชย์ขั้นต้น ในปี 2557 คาดว่าจะอยู่ที่ระดับ 2,055
เทียบเท่าพันบาร์เรลน้ํามันดิบต่อวัน เพิ่มขึ้นจากปี 2556 ร้อยละ 2.5
ตามภาวะเศรษฐกิจที่คาดว่าจะมีการขยายตัว โดยในปี 2557
คาดว่าความต้องการน้ํามันเพิ่มขึ้นร้อยละ 1.4 การใช้ก๊าซธรรมชาติเพิ่มขึ้นร้อยละ 4.0
จากความต้องการเพื่อใช้ในการผลิตไฟฟ้า การใช้ลิกไนต์/ถ่านหินใกล้เคียงกับปี 2555
ในขณะที่การใช้พลังน้ํา/ไฟฟ้านําเข้าเพิ่มขึ้นร้อยละ 7.0 น้ำมันสําเร็จรูป ในปี 2557
คาดว่าจะมีปริมาณการใช้เพิ่มขึ้นร้อยละ 1.5

3. ปัจจัยความเสี่ยง

1.  ความเสี่ยงจากต้นทุนสินค้ามีมูลค่าผันแปรตามราคาตลาดโลก

ต้นทุนหลักของผลิตภัณฑ์ถ่านหินของบริษัท คือ ค่าถ่านหิน และค่าระวางเรือ
ซึ่งจะมีราคาผันแปรไปตามราคาตลาดโลกและส่งผลกระทบโดยตรงต่อต้นทุนสินค้าของบริษัทโดยเฉพาะหากราคาถ่านหิน
หรือค่าระวางเรือมีการปรับราคาเพิ่มขึ้น จะส่งผลให้ต้นทุนสินค้าของบริษัทสูงขึ้น
เพื่อเป็นการป้องกันความเสี่ยงดังกล่าว บริษัททำสัญญาซื้อขายถ่านหิน ระยะยาวเฉลี่ย 6 เดือนถึง 1
ปีกับผู้จัดจำหน่าย/ผู้ผลิตหลัก โดยมีการตกลงกำหนดราคาและปริมาณซื้อขายล่วงหน้า
สำหรับค่าระวางเรือ จะมีการตกลงราคาล่วงหน้าเช่นกัน และเนื่องจากบริษัท
ใช้ระยะเวลาประมาณ 1-2 เดือน ตั้งแต่การขนส่งสินค้าจากต่างประเทศ
จนกระทั่งสินค้าจำหน่ายออกไป
ดังนั้นในกรณีที่ราคาถ่านหินมีการเปลี่ยนแปลงขึ้นลงตามภาวะตลาดโลก บริษัท
จึงยังคงสามารถควบคุมต้นทุนสินค้าให้คงที่ไว้ได้ระยะหนึ่งเพื่อให้สามารถจัดส่งสินค้าให้แก่ผู้ซื้อในประเทศในราคาที่ตกลง
ไว้เดิม โดยไม่มีผลกระทบด้านราคาต้นทุนสินค้าที่ผันผวนตามราคาตลาดโลก

2.  ความเสี่ยงจากความผันผวนของอัตราแลกเปลี่ยนเงินตราต่างประเทศ

ปัจจุบันบริษัท
มีการใช้เงินตราต่างประเทศสกุลดอลลาร์สหรัฐอเมริกาเป็นหลักในการชำระค่าสินค้าถ่านหินและ
ค่าระวางเรือ ในขณะที่การขายเป็นการขายภายในประเทศ ซึ่งรายได้ทั้งหมดเป็นเงินบาท
ดังนั้นบริษัท จึงมีความเสี่ยงจากความผันผวนของอัตราแลกเปลี่ยน
หากเกิดสถานการณ์ที่อัตราแลกเปลี่ยนค่าเงินบาทเปลี่ยนแปลงไปในทิศทางที่ปรับตัวอ่อนค่าลง
ซึ่งจะส่งผลให้บริษัทมีต้นทุนการนำเข้าเพิ่มสูงขึ้น

ในปี 2556 ที่ผ่านมา บริษัท ยังไม่ได้รับผลกระทบจากความเสี่ยงดังกล่าว
อันเนื่องมาจากการอ่อนค่าของสกุลเงินดอลล่าร์สหรัฐอเมริกา
แต่เพื่อป้องกันความเสี่ยงบริษัทจะพิจารณาการซื้อขายเงินตราต่างประเทศล่วงหน้า (Forward
Contract) สำหรับถ่านหินและค่าระวางเรือ โดยเชื่อว่าจากนโยบายดังกล่าว
บริษัทจะสามารถจำกัดความเสี่ยงในเรื่องของอัตราแลกเปลี่ยนลงได้

3.  ความเสี่ยงจากการพึ่งพิงผู้จัดจำหน่ายรายใหญ่น้อยราย

บริษัทนำเข้าถ่านหินส่วนใหญ่จากประเทศอินโดนีเซียซึ่งเป็นแหล่งส่งออกถ่านหินที่ใหญ่ติดอันดับ 1 ใน
3 ของโลก ซึ่งที่ผ่านมาบริษัทจัดซื้อถ่านหินผ่านผู้จัดจำหน่ายหลักเพียง 2-3 ราย
ทั้งนี้หากผู้จัดจำหน่ายหลักดังกล่าว ยกเลิกการขายถ่านหินให้กับบริษัท
อาจส่งผลกระทบต่อการดำเนินธุรกิจอย่างมีนัยสำคัญกับทางบริษัทได้

จากประสบการณ์การจัดซื้อถ่านหินผ่านผู้จัดจำหน่ายหลายรายในอดีต
พบว่าสินค้าส่วนใหญ่มีคุณภาพไม่แน่นอนและมีราคาค่อนข้างสูง
แต่หลังจากที่บริษัทสามารถติดต่อซื้อขายกับผู้จัดจำหน่ายหลักในปัจจุบันมาเป็นระยะเวลาหนึ่ง
พบว่าผู้จัดจำหน่ายดังกล่าวมีคุณภาพของถ่านหินที่แน่นอน
เนื่องจากมีกำลังการผลิตและปริมาณถ่านหินที่สามารถรองรับคำสั่งซื้อของบริษัทได้อย่างต่อเนื่อง
ดังนั้นบริษัทจึงได้จัดทำสัญญาในเบื้องต้น
เพื่อตกลงสั่งซื้อสินค้าจากผู้จัดจำหน่ายดังกล่าวเป็นระยะเวลาอย่างน้อย 6 เดือน
ในปริมาณที่สอดคล้องกับแผนการดำเนินธุรกิจของบริษัท

อย่างไรก็ตาม นอกจากผู้จัดจำหน่ายหลักดังกล่าวแล้ว
บริษัทยังได้สร้างความสัมพันธ์และสั่งซื้อสินค้าจากผู้จัดจำหน่ายรายอื่น อีกประมาณ 5 - 6 ราย
เพื่อเป็นการกระจายความเสี่ยงจากการพึ่งพิงผู้จัดจำหน่ายหลักรายดังกล่าว
และบริษัทยังมีนโยบายที่จะจัดหาคู่ค้า เพิ่มขึ้นอีกไม่ต่ำกว่า 2 - 3 ราย ภายในปี 2557 นี้

4.  ความเสี่ยงด้านสิ่งแวดล้อม

แม้ถ่านหินจะเป็นพลังงานทดแทนที่ให้พลังงานที่สูงต่อผลผลิตในภาคอุตสาหกรรมหลายประเภท
โดยมีราคาต้นทุนที่ต่ำ แต่ถ่านหินก็มีผลกระทบต่อสิ่งแวดล้อมเช่นกัน
โดยเมื่อถ่านหินเกิดการเผาไหม้นั้น
ออกซิเจนในอากาศจะทำปฏิกิริยากับถ่านหินที่มีส่วนประกอบของกำมะถัน
ทำให้เกิดก๊าซซัลเฟอร์ไดออกไซด์ ซึ่งเป็นปัจจัยหนึ่งที่ทำให้เกิดโรคเกี่ยวกับทางเดินหายใจ
และฝุ่นละอองของถ่านหินอาจทำให้เกิดโรคภูมิแพ้
โดยเฉพาะถ่านหินประเภทลิกไนต์จะก่อให้เกิดมลภาวะกับสิ่งแวดล้อมสูง ในขณะที่ถ่านหินประเภทอื่นๆ
จะก่อให้เกิดมลภาวะกับสิ่งแวดล้อมน้อยมากกว่า

ปัจจุบันบริษัทได้นำเข้าถ่านหินประเภทบิทูมินัสและซับบิทูมินัส โดยถ่านหินทั้ง 2
ประเภทดังกล่าวเป็นถ่านหิน ที่มีคุณภาพดีและมีส่วนประกอบของกำมะถันในระดับต่ำ
(ปริมาณกำมะถันอยู่ในช่วง 0.1-1.5 เปอร์เซ็นต์
เมื่อเทียบกับน้ำมันเตาซึ่งเป็นพลังงานทดแทนอีกประเภทหนึ่งที่ถูกใช้มากในหลายอุตสาหกรรมมีกำมะถันอยู่ในช่วง
0.1-3.0 เปอร์เซ็นต์) ทำให้มีผลกระทบกับสิ่งแวดล้อมน้อยเมื่อนำมาใช้งาน

นอกจากนี้ บริษัท มีระบบในการจัดเก็บถ่านหินที่เป็นไปตามมาตรฐานสากล
โดยมีมาตรการในการควบคุมละอองฝุ่นอย่างเข้มงวด เช่น
การพ่นน้ำดักฝุ่นรอบพื้นที่โรงงานเพื่อป้องกันการฟุ้งกระจาย
การจัดให้มีผ้าใบคลุมรอบกองถ่านหินอย่างมิดชิด การสร้างรั้วรอบคลังสินค้า
และรถที่บรรทุกถ่านหินทุกคันนั้นจะมีผ้าใบปิดคลุมมิดชิด เพื่อป้องกันไม่ให้เกิดเศษถ่านหินตกพื้น
หรือฟุ้งกระจายในระหว่างการขนส่ง เป็นต้น

5.  ความเสี่ยงจากการไม่ได้รับชำระหนี้จากลูกค้า

จากภาวะเศรษฐกิจที่มีปัจจัยภายนอกที่ผันผวนหลายประการ เช่น อัตราแลกเปลี่ยน ราคาวัตถุดิบ
อัตราเงินเฟ้อ วิกฤติเศรษฐกิจในต่างประเทศ รวมทั้งปัญหาทางการเมือง
อาจส่งผลกระทบต่อภาคอุตสาหกรรม ทำให้ลูกค้าบางรายของบริษัทประสบปัญหาสภาพคล่อง
ซึ่งอาจมีผลกระทบต่อการชำระหนี้ให้แก่บริษัท

เพื่อเป็นการลดความเสี่ยงจากการไม่ได้รับชำระหนี้ บริษัทจะทำการตรวจสอบฐานะการเงิน
ชื่อเสียงของลูกค้า และข้อมูลทางการเงินอื่นๆที่เกี่ยวข้อง ก่อนตัดสินใจอนุมัติวงเงินสินเชื่อ
และในบางกรณี บริษัทจะขอหลักประกันการชำระเงินก่อนการขาย เช่น
เงินจ่ายล่วงหน้าหรือหนังสือค้ำประกันการชำระเงิน สำหรับลูกหนี้ที่คาดว่าจะเรียกเก็บเงินไม่ได้นั้น
บริษัทจะพิจารณาตั้งสำรองค่าเผื่อหนี้สงสัยจะสูญ และติดตามทวงหนี้ดังกล่าวจนถึงที่สุด
หรือหากจำเป็น บริษัทจะดำเนินการทางกฎหมายต่อไป

4. ทรัพย์สินที่ใช้ในการประกอบธุรกิจ

ลักษณะสำคัญของสินทรัพย์ถาวรที่ใช้ในการประกอบธุรกิจ

ตารางแสดงสินทรัพย์ถาวรหลักที่ใช้ในการประกอบธุรกิจของบริษัทฯ ณ วันที่ 31 ธันวาคม 2556

  --------------------------------- ----------------------- -----------------------
  รายการ                            มูลค่าสุทธิตามบัญชี (ล้านบาท)  ลักษณะกรรมสิทธิ์

  ที่ดิน*                              27.08                   เจ้าของ

  อาคารและส่วนปรับปรุงอาคาร            80.52                   เจ้าของ

  เครื่องจักรและอุปกรณ์                  13.41                   เจ้าของ

  เครื่องตกแต่งและเครื่องใช้สำนักงาน       2.71                    เจ้าของ

  ยานพาหนะ                          2.01                    เจ้าของ

  เครื่องจักรและเครื่องตกแต่งระหว่างติดตั้ง   4.79                    เจ้าของ

  รวม                               130.52                  
  --------------------------------- ----------------------- -----------------------

* รายละเอียดที่ดินมีดังนี้

+---------------------------------------+----------------+-------------+
| ที่ตั้ง                                   | ล              | ล           |
|                                       | ักษณะและขนาดพื้นที่ | ักษณะกรรมสิทธิ์ |
+---------------------------------------+----------------+-------------+
| 1. โฉนดเลขที่ 26646 ตำบลหนองชุมพล        | 100 ไร่ 1 งาน   | บริษ         |
| อำเภอเขาย้อย จังหวัดเพชรบุรี               | 77.9 ตารางวา   | ัทฯเป็นเจ้าของ |
|                                       |                |             |
| 2. โฉนดเลขที่ 25176 ตำบลหนองชุมพล        | 18 ไร่ 0 งาน    | บริษ         |
| อำเภอเขาย้อย จังหวัดเพชรบุรี               | 53.3 ตารางวา   | ัทฯเป็นเจ้าของ |
|                                       |                |             |
| 3. โฉนดเลขที่ 25174 ตำบลหนองชุมพล        | 7 ไร่ 1 งาน     | บริษ         |
| อำเภอเขาย้อย จังหวัดเพชรบุรี               | 81.9 ตารางวา   | ัทฯเป็นเจ้าของ |
+---------------------------------------+----------------+-------------+

ที่ดินทั้งหมดดังกล่าวมีวัตถุประสงค์ในการถือครองเพื่อเป็นสถานที่เก็บถ่านหินและสำนักงานของสถานที่เก็บถ่านหิน
โดยบริษัทฯมีกรรมสิทธิ์ความเป็นเจ้าของทั้งหมดในที่ดินดังกล่าว
โดยบริษัทฯได้จดจำนองที่ดินและสิ่งปลูกสร้างเพื่อใช้เป็นหลักค้ำประกันเงินกู้ยืมจากสถาบันการเงินแห่งหนึ่ง

5. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมาย ดังนี้

-   คดีซึ่งอาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ 5
    ของส่วนของผู้ถือหุ้น ณ วันสิ้นปีบัญชีล่าสุด

-   คดีที่มีผลกระทบต่อการดำเนินธุรกิจของบริษัทอย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

-   คดีที่มิได้เกิดจากการประกอบธุรกิจโดยปกติของบริษัท

6. ข้อมูลทั่วไปและข้อมูลสำคัญอื่น

ข้อมูลบริษัท

ชื่อบริษัท : บริษัท ไทย แคปปิตอล คอร์ปอเรชั่น จำกัด (มหาชน)

เลขทะเบียนบริษัท : 0107537001226

ลักษณะการประกอบธุรกิจ : นำเข้าและจำหน่ายถ่านหินและแร่ทั้งภายในประเทศและต่างประเทศ

ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี

เขตปทุมวัน กรุงเทพมหานคร 10330

โทรศัพท์ : 0-2685-3600

โทรสาร : 0-2685-3607

เวบไซต์ : http://www.thaicapital.co.th/

อีเมล์ : info@thaicapital.co.th

ทุนจดทะเบียน และทุนชำระแล้ว ณ 31 ธันวาคม 2556

ทุนจดทะเบียน 881,486,633.5 บาท แบ่งเป็น หุ้นสามัญ 1,762,973,267 หุ้น

มูลค่าที่ตราไว้ หุ้นละ 0.50 บาท

ทุนชำระแล้ว 592,008,362 บาท แบ่งเป็น หุ้นสามัญ 1,184,016,724 หุ้น 

มูลค่าที่ตราไว้ หุ้นละ 0.50 บาท

ข้อมูลบริษัทย่อย

1. ชื่อบริษัท : บริษัท ทีโก้เซลส์ จำกัด (TCS)

เลขทะเบียนบริษัท : 0105536114441

สัดส่วนการถือหุ้น ณ 31/12/2556 : 99.99%

ทุนชำระแล้ว ณ 31/12/2556 : หุ้นสามัญ 10,000,000 บาท (Par 100 บาท)

ลักษณะการประกอบธุรกิจ : จำหน่ายชิ้นส่วนเครื่องปรับอากาศ เครื่องทำความร้อนความเย็นสำหรับ
รถทุกประเภท บ้าน อาคาร รวมถึงอุปกรณ์ทำความร้อนความเย็นประเภทอื่นๆ

  ทั้งนี้ ตามมติที่ประชุมคณะกรรมการบริษัท TCC ครั้งที่ 7/2551
  ได้มีมติอนุมัติให้ยกเลิกสายธุรกิจเครื่องปรับอากาศของ TCC
  จึงส่งผลให้เกิดการหยุดกิจกรรมทางการดำเนินของ TCS ซึ่งเป็นบริษัทย่อยของ TCC
  ที่ทำธุรกิจในสายเครื่องปรับอากาศร่วมกับ TCC

ที่ตั้งสำนักงานใหญ่ : 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี
เขตปทุมวัน กรุงเทพมหานคร 10330

โทรศัพท์ : 0-2685-3606

โทรสาร : 0-2685-3607

2. ชื่อบริษัท : บริษัท กว่างโจว ไท่จือเจีย จือสยุน จำกัด

เลขทะเบียนบริษัท : 440101400110719

สัดส่วนการถือหุ้น ณ 31/12/2556 : 100%

ลักษณะการประกอบธุรกิจ : ที่ปรึกษาข้อมูลทางถ่านหิน

ที่ตั้งสำนักงานใหญ่ : 167 ห้อง 1907, 1908 ถนนหลินหอตะวันตก เขตเทียนเหอ เมืองกว่างโจว
ประเทศจีน

3. ชื่อบริษัท : บริษัท ไทย แคปปิตอล อินโด ไมนิ่ง จำกัด

เลขทะเบียนบริษัท : 09.03.1.46.81919

สัดส่วนการถือหุ้น ณ 31/12/2556 : 100%

ลักษณะการประกอบธุรกิจ : จำหน่ายเชื้อเพลิงแข็ง เหลว ก๊าซและอื่น ๆ

ที่ตั้งสำนักงานใหญ่ : อาคารมีนาร่า ปาร์ม่า ชั้น 12 ถนนจาลาน ราซูน่า เซด
จาการ์ตาประเทศอินโดนีเซีย

บุคคลอ้างอิง

+----------------------------------+-----------------------------------+
| นายทะเบียนหลักทรัพย์                 | ผู้สอบบัญชี                           |
|                                  |                                   |
| บริษัท ศูนย์รับฝากหลักทรัพย์ (ประเทศไทย) | บริษัท บีดีโอ จำกัด                    |
| จำกัด                             |                                   |
|                                  | ชั้น 22, อาคาร ซีทีไอ ทาวเวอร์ 191/41  |
| อาคารหลักทรัพย์แห่งประเทศไทย เลขที่ 62 | ถนนรัชดาภิเษกตัดใหม่, คลองเตย,        |
|                                  | กรุงเทพฯ 10110                     |
| ถนนรัชดาภิเษก แขวงคลองเตย กรุงเทพฯ  |                                   |
| 10110 โทรศัพท์ : 0-2229-2888       | โทรศัพท์ : 02-261-1251-4            |
+----------------------------------+-----------------------------------+